Title: Zxczxc
Author: pastorek

Správa zo zahraničnej pracovnej cesty
1.  Účastník ZPC:
Mgr. Peter Pastorek, špecialista IS 
Odbor informačných systémov, Centrum environmentálnej informatiky
Slovenská agentúra životného prosterdia 
Znalosť jazykov: anglický - veľmi pokročilý, nemecký - pokročilý

2.  Zahraničná pracovná cesta:
štát/mesto: Francúzsko / Paríž
Dátum: 13.5. – 15.5. 2014
Prijímajúca organizácia: Európska vesmírna agentúra ESA, Príž

Účel cesty: účasť na 156. zasadnutí programovej rady Programme Board on Earth Observation (ďalej len „PB-EO“). Cestovné a pobytové náklady hradilo MŠVVŠ SR. 

3.  Rámcový program pobytu:
13.5.2014   cesta Banská Bystrica – Paríž 
14.5.2014   účasť na zasadnutí
15.5.2014   cesta Paríž – Banská Bystrica

4.  Stručný priebeh rokovaní:
Slovenská republika je pravidelne prizývaná zúčastňovať sa na rokovaniach programovej rady PB-EO, ktorá sa okrem iného zaoberá spoločným projektom ESA-EÚ Copernicus a ďalšími vedecko-výskumnými projektmi pozorovania zeme. 
V  časti, ku ktorej bol zástupca SR prizvaný, bol prerokovávaný program Vesmírny komponent programu Copernicus (ďalej len „CSC“), predovšetkým informácie o  stave programu, distribúcii priestorových údajov programu Copernicus a financovaní programu Copernicus.

Informácia Predsedu PB-EO o stave programu Copernicus 

Práce na CSC pokračujú podľa plánu. 3. apríla 2014 bol úspešne vypustený satelit Sentinel 1A. Prvé dáta boli získane 6. apríla 2014. 9. mája boli publikované prvé verejné testovacie dáta misie Sentinel 1A pre všetkých užívateľov. Údaje všetkých úrovní sú prístupné pre užívateľov cez ESA Sentinel Data Hub (https://senthub.esa.int/) a podrobné informácie o procese prístupu a špecifikácie poskytovaných údajov sú na stránke (https://sentinel.esa.int/web/sentinel/sentinel-data-access). 
Ostatné misie programu Copernicus sa nachádzajú v rôznych štádiach prípravy a ich príprava postupuje podľa predloženého časového plánu. EK autorizovala požiadavku na implementaciu 100% SAR pre misiu Sentinel 3. Táto požiadavka nebude mať vplyv na plán misie.

Problematické je finacovanie misií Sentinel 1, 2 a 3, pre pomalé schvaľovanie dokumentov medzi EU a ESA, ktoré je v sklze približne 9 mesiacov oproti pôvodnému plánu.  Financie boli presunuté z misií Sentinel 2 a 3 na dokončenie misie Sentinel 1. Finančné prostriedky z GMES Initial operation fázy programu Copernicus sú už vyčerpané alebo alokované a do konca roku bude ešte potrebné získat 1,9Mil Eur. 

Embargo USA voči Rusku pre krízu na Ukrajine môže sposobiť zdržanie pri vypúšťaní dalších satelitov programu Copernicus. Pretože ESA využíva pri misiách programu Copernicus predovšetkým ruské nosiče. Toto by sa týkalo hlavne misií Sentinel 3A a Sentinel 5p. Predbežné termíny štartov týchto misií sú určené na apríl 2015 respektíve november 2015. V súvislosti s touto situáciou navrhol zástupca Francúzka zabezpečenie kompatibility misie Sentinel 5p/Jason CS s nosičom Vega, pre prípad pretrvávania problémov.
Táto situácia by nemala ovplyvniť misie programu Galileo. 

Pozemný segment GMES
Pozemné centrum pre Sentinel 1 je plne funkčné a v prevádzke. V súčasnosti sú distribuované testovacie dáta získané misiou Sentinel 1A. V  pozemné centrá pre Sentinely 2 a  3 su v  testovacej fáze a testovanie prebieha podľa plánu. 

V súvislosti s publikovaním dát programu Copernicus vyvíja ESA aktivitu pre prípravu kolaboratívnych pozemných distribučných centier dát programu Copernicus. Iniciatíva umožnuje ČS zriadenie vlastných dátových centier, z ktorých budú distribuované dáta programu Copernicus. Táto iniciatíva je samostatná iniciatíva ESA a nie je sučasťou programu Copernicus. Z toho vyplýva, že všetky náklady ČS na zriadenie takýchto distribučných centier budú  hradené zo strany ČS. Zriadenie takýchto centier umožnuje výrazné zlepšenie prístupnosti k údajom programu Copernicus.

5.  Odporúčané závery:

Slovenská republika by sa mala naďalej zúčastňovať rokovaní PB-EO v  záujme získavania informácií o  vykonávaní programu Copernicus.  V  decembri roku 2012 bol zo strany EK schválené zaradenie programu Copernicus medzi prioritné programy a  bol pripravený plán jeho financovania do roku 2020. 
Napriek tomu, že Slovenská republika nie je zatiaľ plnohodnotným členom ESA odporučam, bližšiu analýzu možností zriadenia kooperatívneho distribučného centra dát programu Copernicus. 
Odporúčam pokračovať v  účasti na zasadaniach ESA PEOB. 

6.    Prehľad prinesenej dokumentácie a miesto jej uloženia
Všetky materiály preberané na zasadnutí sa nachádzajú na nachádzajú na Slovenskej agentúre životného prostredia Banská Bystrica.

7.   Osobitne vyhodnotený očakávaný prínos ZPC
Slovenská republika získala podrobnejšie informácie o  ďalších krokoch ESA v  programe Copernicus a  súčasnom stave. Informácie o  stave prípravy satelitov Sentinel 1-5p a  pozemných koordinačných centier vesmírneho segmentu programu Copernicus. Dôležitým prínosom bola informácia o stave misie Sentinel 1, možnosti získavania údajov programu Copernicus z misie Sentinel 1 a informáciach o iniciatíve prípravy kooperačných distribučných centier pre distribúciu údajov programu Copernicus.

8.     Spôsob zverejnenia výsledkov ZPC, prenos získaných informácií
Správa bola predložená  Sekcii vedy a techniky, MŠVVaŠ SR. Bude zverejnená na internetovej stránke MŠVVŠ SR. Súhlasím so zverejnením správy na internete.

Správu vypracoval: 	Mgr. Peter Pastorek, SAŽP
Dátum: 			21. 5. 2014
Správu schválil:		

Zoznam použitých skratiek:

CSC - Copernicus Space Component
ČŠ - Členský/é štát/y
EP - Európsky parlament
ESA - Európska vesmírna agentúra
MFF - Multiannual Financial Framework
PB-EO - Programme Board on Earth Observation